*Туган тел бәйрәме*

Максат:

 Туган телебез-татар теленә мәхәббәт тәрбияләү. Халкыбызның гореф-гадәтләре турында белемнәрен тирәнәйтү.

Җиһаз:

 Тел турында китаплар күргәзмәсе, “Туган телем-татар теле” исемле плакат.

А.б:

Һавада кояш,

Җирдә-туган тел

Булмаса әгәр,

Зураймас идек.

Сөенеп җырлыйк

“Туган тел” җырын,

Онытканнарның бәгырен телеп.

Мин ятим түгел икән әле, дип,

Сабыйлар иртән уянсын, көлеп.

(“Туган тел” җыры)

1нче бала:

Дөньяда иң-иң матур ил-

Ул минем туган илем.

Дөньяда иң-иң матур тел-

Ул минем туган телем.

2нче бала:

“Балам” диеп, туган телдә

Эндәшә миңа әткәм.

“Әнкәм”,-диеп әниемә

Мин туган телдә эндәшәм.

3нче бала:

Туган телдә сөйләшеп

Яшим мин туган телдә.

Туган ил дигән сүзне дә

Әйтәм мин туган телдә.

4нче бала:

Иң изге хисләремне мин

Туган телдә аңлатам.

Шуңа күрә туган телне

Хөрмәтлим мин, яратам.

5нче бала:

Халкым теле миңа хаклык теле,

Аннан башка минем телем юк.

Илне сөймәс кенә телен сөймәс,

Иле юкның гына теле юк.

6нче бала:

Күзләремне ачты минем,

Иркәләде үз телем.

Үз телем яктыртты юлны,

Үз телем бирде белем.

7нче бала:

Без-татарлар!

Татар исемен без

Горур йөртә торган бер халык,

Без-татарлар!

Шулай диеп белә

Безне бөтен дөнья, бар халык.

8нче бала:

Без-татарлар!

Шушы исем белән

Җирдә яшәү үзе бер бәхет.

Без-татарлар!

Яшибез без җирдә

Бар халыклар белән гөрләшеп.

(Татар халык биюе).

1нче бала:

Төрле-төрле исем йөртсәк тә без,

Төрле-төрле җирдә яшәсәк тә,

Тик бер генә туган илебез,

Тик бер генә туган телебез.

(“Кояшлы ил”җыры)

А.б:

Бәйрәмнәрдән-бәйрәмнәргә күчеп

Җырлыйк әле, биик әле, һай!

Эшебез дә бәйрәм кебек булсын,

Һәр көнебез булсын алсу май.

(Татар халык уеннары)

2нче бала:Йөрәгем тибешен

Тәгре кат тоючы

Җаныма канатлар куючы

Нур сибеп, җылытып,

Яшә, син, әнием.

Йөрәген җылысын тоя бит нәниең.

(Әниләр турында җыр)

(Әзерләнгән концерт номерлары)

Миллиризыклар белән чәй эчү.